Стефан Сърчаджиев
Стефан Николов Сърчаджиев е български режисьор и театрален педагог, професор по актьорско майсторство във ВИТИЗ „Кръстьо Сарафов“.

Биография 
Роден е на 25 декември 1912 г. в Кюстендил. Като ученик участва в любителски ученически представления. Учи в частната театрална школа на Боян Дановски. През 1937 – 1938 г. е „драматически ученик“ в Народния театър, където играе няколко по-малки роли. През 1938 – 1939 г. специализира в Париж. В 1939 – 1940 г. създава и ръководи „Опитен театър“. От 1941 до 1944 г. е режисьор в българския Скопски народен театър. Работи в Народния театър от 1945 до 1957 г. и от 1958 до 1965 г. През сезон 1957 – 1958 г. е пръв директор на Държавния сатиричен театър. Умира на 20 април 1965 г. в София.

Педагогическа дейност 
От 1945 до 1948 г. преподава в Драматическата театрална школа при Народния театър. През 1948 г. е избран за доцент, а от 1952 г. е професор във ВИТИЗ „Кръстьо Сарафов“.

Семейство 
Баща на актьорите Йосиф Сърчаджиев и Стефан Сърчаджиев-Съра, режисьора Богдан Сърчаджиев-Бондо и художника Николай Сърчаджиев.

Награди и отличия 
 Заслужил артист (1963)

Избрана филмография 
 „Утро над родината“ (1951)
 „Наша земя“ (1953)
 „Хитър Петър“ (1960)
 „Царска милост“ (1962)
 „Легенда за Паисий“ (1963)
 „13 дни“ (1964)

Филми за него 
 „Сърчо, нашият Сърчо“ (1975), режисьор: Донка Грозева

Външни препратки

Бележки 

Български режисьори
Преподаватели в НАТФИЗ
Родени в Кюстендил
Починали в София
Починали през 1965 година
Актьори и актриси в Скопския народен театър